Ajalootund
"Ajalootund" oli raadiosaade, milles Hillar Palamets kõneles ajaloo teemadel. Esimest korda oli saade eetris 1. novembril 1993. Saade oli tunniajane ja Raadio 2 eetris laupäeviti kell 9:00. 16. juunil 2003 läks eetrisse 500. saade. Peaaegu kõik saated on Palamets teinud Tartust, kahasse Allan Roosilehega. 15. novembril 2008 läks eetrisse 750. saade. Sünnipäevasaate puhul valmistas Palamets ette mälumängu kõigi varasemate saadete kohta. Viimase, 888. saate luges Palamets linti 20. märtsil 2012.